วิษณุ แจงยิบ ต่อพ.ร.ก.ฉุกเฉิน เหตุบูรณาการการทำงาน จนท.ได้ 
วิษณุ แจงยิบ เหตุ ต่อพ.ร.ก.ฉุกเฉิน เพราะบูรณาการการทำงานเจ้าหน้าที่ได้ แต่พ.ร.บ.โรคติดต่อ ทำไม่ได้ เหตุแพทย์ไม่สามารถไปสั่งหน่วยงานอื่นได้ สื่อถามจะต่อพ.ร.ก.ฉุกเฉิน ไปอีกกี่วัน บอกไม่ทราบ อยู่ที่หมอประเมินเมื่อวันที่ 22 ก.ค. ที่ทำเนียบรัฐบาล นายวิษณุ เครืองาม รองนายกรัฐมนตรี ให้สัมภาษณ์ถึงกรณีที่ ศบค.ชุดเล็ก เสนอต่ออายุ พ.ร.ก.ฉุกเฉิน และอาจจะมีการยกเว้นเรื่องการห้ามชุมนุมด้วยหรือไม่ว่า ไม่ทราบ ให้รอฟังผลที่ประชุม ศบค.ก่อนเมื่อถามว่า มีหลายฝ่ายเสนอให้มีการประกาศเป็นรายพื้นที่ไป ไม่ต้องครอบคลุมทั่วทั้งประเทศ จะทำได้หรือไม่ นายวิษณุ กล่าวว่า ประเด็นดังกล่าวพิจารณาตั้งแต่ครั้งแรกของการประชุมศบค.แล้ว แต่เกิดข้อกังวลว่า คนจะเคลื่อนย้ายไปในพื้นที่ ที่ไม่ได้ประกาศ พ.ร.ก.ฉุกเฉิน แต่โรคติดต่อไม่เหมือนกับการชุมนุม ไม่เหมือนกับการก่อเหตุ ความไม่สงบ เมื่อปี 57-58 เพราะเหตุดังกล่าวเราสามารถกระชับพื้นที่ได้ แต่โควิด-19 ไปทางอากาศ เราไม่สามารถกระชับพื้นที่ได้ ดังนั้นจึงมีความจำเป็น ต้องประกาศทั่วประเทศ เพียงแต่ไม่เอามาตรการต่างๆ มาใช้ เพราะมาตรการที่มีอยู่ 6 มาตรการ ก็ยกเลิก สิ่งที่ได้ประโยชน์จากการใช้ พ.ร.ก. ฉุกเฉิน คือ การสนธิกำลังเจ้าหน้าที่ ซึ่งไม่มีกฎหมายใดให้สนธิกำลังแบบนี้ได้ เพราะ พ.ร.บ.โรคติดต่อนั้น แพทย์เป็นคนใช้ ซึ่งไปสั่งหน่วยงานอื่น เช่น ตำรวจตรวจคนเข้าเมืองไม่ได้ หากใช้ พ.ร.บ. โรคติดต่อ ประเทศไทยมี 77 จังหวัด ก็จะมี 77 มาตรฐาน ด่านเข้าออก และด่านผ่อนปรน 70 ด่าน ซึ่งก็จะมี 70 มาตรฐาน และนายกรัฐมนตรี ก็ไม่สามารถลงไปสั่งงานละเอียดในแต่ละด่านได้นายวิษณุ กล่าวว่า ดังนั้นด้วยเหตุนี้ การมี พ.ร.ก.ฉุกเฉิน ก็จะเป็นมาตรฐานที่ใกล้เคียงกันที่สุด เพราะบางอย่างเรายอมให้ผู้ว่าราชการจังหวัด ใช้ดุลพินิจได้ และสามารถบูรณาการการใช้กำลังเจ้าหน้าที่ทหารตำรวจที่เข้ามาร่วมทำงานเป็นจำนวนมากได้ แต่ พ.ร.บ.โรคติดต่อไม่สามารถไปสั่งงานทหาร ตำรวจ เหล่านั้นได้เมื่อถามว่า จะขยายพ.ร.ก.ฉุกเฉินออกไปกี่วัน นายวิษณุ กล่าวว่า ไม่ทราบ อยู่ที่ทางแพทย์ประเมิน
วิษณุ แจงยิบเหตุต่อพ.ร.ก.ฉุกเฉิน เพราะบูรณาการการทำงานเจ้าหน้าที่ได้ แต่พ.ร.บ.โรคติดต่อ ทำไม่ได้ เหตุแพทย์ไม่สามารถไปสั่งหน่วยงานอื่นได้ สื่อถามจะต่อพ.ร.ก.ฉุกเฉิน ไปอีกกี่วัน บอกไม่ทราบ 
พ.ร.ก.ฉุกเฉิน,วิษณุ เครืองาม,บูรณาการเจ้าหน้าที่ทำงาน,พ.ร.บ.โรคติดต่อ,กระชับพื้นที่,พรก.ฉุกเฉิน,ข่าวทั่วไป